ଭୁବନେଶ୍ୱର, ଅଗଷ୍ଟ ୪(ଲୋକାଲ ୱାୟାର): ବିନା ଡାକ୍ତରରେ ଚାଲିଛି କେନ୍ଦ୍ରାପଡ଼ା ଜିଲ୍ଲାର ୨୪ଟି ପ୍ରାଥମିକ ସ୍ୱାସ୍ଥ୍ୟକେନ୍ଦ୍ର ବା ପିଏଚସି ।
ଚାରିଆଡ଼େ କରୋନା ମହାମାରୀ ବ୍ୟାପି ଚାଲିଥିବା ବେଳେ ଗ୍ରାମାଞ୍ଚଳରେ ଲୋକେ ଉପଯୁକ୍ତ ସ୍ୱାସ୍ଥ୍ୟ ସେବା ପାଇବାରୁ ବଞ୍ଚିତ ହେଉଛନ୍ତି ।
ମିଳିଥିବା ସୂଚନା ଅନୁସାରେ ରାଜକନିକା ବ୍ଲକ୍ ଅନ୍ତର୍ଗତ କଟଣା ଗାଁର କୋଇଲିପୁର ପିଏଚସି (ପ୍ରାଥମିକ ସ୍ୱାସ୍ଥ୍ୟକେନ୍ଦ୍ର), ଡେରାବିଶ ବ୍ଲକ୍ ଅନ୍ତର୍ଗତ ଚାନେ୍ଦାଳ, ଦାନପୁର, ସାନ୍ଥାପୁର ଓ ହରିଆଙ୍କା, ମହାକାଳପଡା ବ୍ଲକ୍ ଅନ୍ତର୍ଗତ ବତୀଘର, ରାଧିଆକାଣାସର, ତାରାପଡ଼ା, ବିଜୟନଗର, ବାବରା, ତିଖିରି ଓ ବଡ଼କୂଳ, ରାଜନଗର ବ୍ଲକ୍ ଅନ୍ତର୍ଗର୍ତ ଡାଙ୍ଗମାଳ, ତାଳଚୁଆ, ଇଶ୍ୱରପୁର, ଆଳି ବ୍ଲକ୍ ଅନ୍ତର୍ଗତ ପାଲିମି ଓ ଦଶିପୁର, ଗରଦପୁର ବ୍ଲକ୍ ଅନ୍ତର୍ଗତ ମଧୁଶାସନ ଓ ଗରଦପୁର, ପଟ୍ଟାମୁଣ୍ଡାଇ ବ୍ଲକ୍ ଅନ୍ତର୍ଗତ ଚନ୍ଦନନଗର ଓ ବଡ଼ପଡ଼ା ଆଦି ପ୍ରାଥମିକ ସ୍ୱାସ୍ଥ୍ୟକେନ୍ଦ୍ର (ପିଏଚସି)ରେ ଡାକ୍ତର ନାହାନ୍ତି ।
ଏ ବାବଦରେ କଂଗ୍ରେସର ବରିଷ୍ଠ ନେତା ତଥା ଜିଲ୍ଲାର ପୂର୍ବତନ ମନ୍ତ୍ରୀ ଗଣେଶ୍ୱର ବେହେରା କହିଛନ୍ତି, ଜିଲ୍ଲାର ଅନେକ ପ୍ରାଥମିକ ସ୍ୱାସ୍ଥ୍ୟକେନ୍ଦ୍ରରେ ଡାକ୍ତର ନଥିବାରୁ ଗ୍ରାମ୍ୟ ସ୍ୱାସ୍ଥ୍ୟସେବା ବିଗିଡ଼ିବାରେ ଲାଗିଛି ।
ଖାଲିଥିବା ପଦବି ପୂରଣ ପାଇଁ ବିଭିନ୍ନ ମହଲରେ ଦାବି ଉଠିଥିଲେ ବି ବର୍ତ୍ତମାନ ଯାଏଁ ତାହା ସମ୍ଭବ ହୋଇ ପାରିନି ।
କରୋନା ଯୋଗୁଁ ଏବେ ଜିଲ୍ଲାରେ ବେକାରୀ ସମସ୍ୟା ବଢ଼ିଥିବା ବେଳେ ଡାକ୍ତରୀ ଅଭାବ ଗ୍ରାମୀଣ ସ୍ୱାସ୍ଥ୍ୟସେବାକୁ ବିପଦରେ ପକାଇ ଦେଇଛି । ପିଏଚସି ଗୁଡ଼ିକରେ ଡାକ୍ତର ଅଭାବ ଯୋଗୁଁ ଗ୍ରାମବାସୀମାନେ ସ୍ୱାସ୍ଥ୍ୟସେବା ପାଇଁ କ୍ୱାକ୍ ବା ବୈଦ୍ୟ ଉପରେ ନିର୍ଭର କରୁଛନ୍ତି ।
କ୍ୱାକ୍ ମାନେ ମଧ୍ୟ ଏହିସବୁ ଗାଁଗୁଡ଼ିକୁ ବୁଲି ବୁଲି ଲୋକଙ୍କ ସେବା କରୁଛନ୍ତି ।
ଫଳସ୍ୱରୂପ ଜିଲ୍ଲାର ବିିଭନ୍ନ ଗାଁରେ ଏବେ ୧୦୦ରୁ ଅଧିକ କ୍ୱାକ୍ ବା ବୈଦ୍ୟମାନେ କାମ କରିବା ସହ ଲୋକଙ୍କୁ ଏଲୋପାଥିକ୍ ଚିକିତ୍ସାରୁ ଦୂରେଇ ରଖିବାରେ ସକ୍ଷମ ହୋଇ ପାରିଥିବା ସ୍ୱେଚ୍ଛାସେବୀ ଅମରବର ବିଶ୍ୱାଳ କହିଛନ୍ତି ।
ଖରିନାସୀ ଗ୍ରାମ ପଞ୍ଚାୟତର ପୂର୍ବତନ ସରପଞ୍ଚ ଇଲାରାଣୀ ସର୍ଦ୍ଦାର କହିଛନ୍ତି, ଡାକ୍ତରଙ୍କ ଅଭାବ ଯୋଗୁଁ ଏବେ ଗ୍ରାମାଞ୍ଚଳର ସ୍ୱାସ୍ଥ୍ୟସେବା ବିପଦରେ ।
ଡାକ୍ତର ଅଭାବ ଯୋଗୁଁ ଅସହାୟ ଗ୍ରାମବାସୀ ଏବେ ପରିସ୍ଥିତି ସହ ବଞ୍ଚି ଯିବାକୁ ଚେଷ୍ଟା କରୁଛନ୍ତି । ପରିସ୍ଥିତି ଏପରି ହୋଉଛି ଯେ ଗର୍ଭଧାରଣ କରିଥିବା ମହିଳାଟି ଡାକ୍ତରଖାନାରେ ପହଞ୍ଚିବା ପୂର୍ବରୁ ମା' ହୋଇଯାଉଛି ।
ସେହିପରି ଗୁରୁତର ଆହତ ହୋଇଥିବା ବା ଅସୁସ୍ଥ ହୋଇଥିବା ରୋଗୀ ଡାକ୍ତରଖାନା ପହଞ୍ଚିବା ପୂର୍ବରୁ ମୃତୁ୍ୟ ହୋଇଯାଉଛି ।
ଗତବର୍ଷ ବର୍ଷା ମାସରେ ଜିଲ୍ଲାର ଅଧିକାଂଶ ଲୋକ ଥଣ୍ଡା କାଶ ଜ୍ୱରରେ ଆକ୍ରାନ୍ତ ହୋଇଥିବା ବେଳେ ଏବର୍ଷ ମଧ୍ୟ ସମାନ ପରିସ୍ଥିତି ରହିଛି । ଛୋଟ ଶିଶୁ ସମେତ ୫୦୦ରୁ ଅଧିକ ଏବେ ଡାକ୍ତରଖାନାରେ ଚିକିତ୍ସିତ ହେଉଛନ୍ତି ।
ହେଲେ ସରକାରୀ ଡାକ୍ତରଖାନାରେ ଡାକ୍ତର ଓ ପାରାମେଡିକାଲ କର୍ମଚାରୀ ଅଭାବ ଥିବାରୁ ଲୋକଙ୍କୁ ଜରୁରି ସେବା ମିଳିପାରୁନି ବୋଲି ନାଗରିକ ଫୋରମର ସାଧାରଣ ସମ୍ପାଦକ ବିଶ୍ୱନାଥ ବେହେରା ସୂଚନା ଦେଇଛନ୍ତି ।
ମିଳିଥିବା ସୂଚନା ଅନୁସାରେ ଭିତରକନିକା ଜାତୀୟ ଉଦ୍ୟାନ ଭିତରେ ଥିବା ଡଙ୍ଗାମାଳ, ତାଳଚୁଆ, ଇଶ୍ୱରପୁର ଆଦି ଗାଁରେ ଥିବା ପିଏଚସିରେ ଆଜିକୁ ଏକ ବର୍ଷରୁ ଅଧିକ ସମୟ ହେବ ଡାକ୍ତର ନାହାନ୍ତି ।
ଯାହାଫଳରେ ରୋଗୀମାନେ କୁମ୍ଭୀର ଭୟକୁ ଆଡ଼େଇ ଦେଇ ନଦୀ ପାର ହୋଇ ପାଖ ଭଦ୍ରକ ଜିଲ୍ଲାକୁ ଦେହ ଦେଖାଇବାକୁ ଯିବାକୁ ବାଧ୍ୟ ହୋଇଥାନ୍ତି ।
ମିଳିଥିବା ସୂଚନା ଅନୁସାରେ ଜିଲ୍ଲାରେ ୯ଟି କମୁ୍ୟନିଟି ହେଲଥ୍ କେୟାର ସେଣ୍ଟର ଥିବା ବେଳେ ୪୬ଟି ପ୍ରାଥମିକ ସ୍ୱାସ୍ଥ୍ୟ କେନ୍ଦ୍ର ରହିଛି । ସବୁଠାରୁ ଗୁରୁତ୍ୱପୂର୍ଣ୍ଣ କଥା ହେଉଛି ୪୬ଟି ପ୍ରାଥମିକ ସ୍ୱାସ୍ଥ୍ୟକେନ୍ଦ୍ର ଭିତରୁ ୨୪ଟି ବିନା ଡାକ୍ତରରେ ଚାଲିଛି ।
ପ୍ରତିମାସ ଡାକ୍ତର ଓ ପାରାମେଡିକାଲ୍ କର୍ମଚାରୀ ଡାକ୍ତରଖାନାକୁ ଯୋଗାଇ ଦେବାକୁ ଚିଠି ଲେଖୁଥିବା ବେଳେ ସେ ନେଇ କୌଣସି ପଦକ୍ଷେପ ନିଆଯାଉନଥିବା କେନ୍ଦ୍ରାପଡ଼ାର ଜିଲ୍ଲା ସ୍ୱାସ୍ଥ୍ୟ ଅଧିକାରୀ ଡକ୍ଟର ଏମ.ବି. ବେଗ୍ ସୂଚନା ଦେଇଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
